Diari Oficial de la Generalitat Valenciana


Sumari del DOGV 3421, del 27-01-1999 (1999/309)

Informació pública de les bases per a cobrir per mitjà de concurs oposició una plaça d'auxiliar de biblioteca.
--------------------------------------------------------------------------------------------------------------

### Dades del document

Número de DOGV
:   3421

Data del DOGV
:   27-01-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/309


Data del document
:   11-12-1998

Organisme emissor
:   Ajuntament de Sueca

Tipus de document
:   Convocatòria

Descriptors 

:   * Sueca
    * administració local
    * professió de la informació
    * concurs administratiu

Informació pública de les bases per a cobrir per mitjà de concurs oposició una plaça d'auxiliar de biblioteca. [1999/M309]
  
El Ple de l'Ajuntament, en sessió ordinària celebrada el dia 3 de desembre de l'any en curs, va aprovar les bases específiques per tal de cobrir per mitjà de concurs oposició una plaça d'auxiliar de biblioteca, naturalesa laboral, dedicació mitja jornada, vacant en la plantilla de personal i inclosa en l'oferta pública d'ocupació de 1997, i que s'incorporen com a annex III a les bases generals, aprovades pel Ple d'aquesta corporació en sessió de 4 de juny de 1998, i publicades en el Butlletí Oficial de la Província de València número 149 de 25 de juny de 1998 i en el Diari Oficial de la Generalitat Valenciana número 3.354 de 20 d'octubre de l'any en curs.
  
Sueca, 11 de desembre de 1998.- L'alcalde: Salvador Gil Beltrán.
  
ANNEX III
  
Una plaça d'auxiliar de biblioteca
  
Naturalesa: laboral
  
Dedicació: mitja jornada
  
forma de provisió: concurs-oposició
  
Titulació exigida: Graduat Escolar o equivalent
  
Drets d'examen: 2.000 pessetes
  
Fase d'oposició
  
Consistirà en la realització dels següents exercicis obligatoris:
  
Primer
  
Informàtica. Consistirà en la demostració de la perícia de l'opositor en el maneig de l'ordinador personal, per mitjà d'un exercici pràctic sobre l'ús del sistema de gestió de bases de dades Microsoft Access 97. La duració màxima d'aquest exercici serà de 30 minuts.
  
Segon
  
Escrit. Consistirà en la contestació per escrit de dos temes extrets a l'atzar, un de l'apartat A i un altre de l'apartat B dels esmentats en el programa annex. La duració d'aquest exercici serà d'una hora.
  
Tercer
  
Pràctic. Consistirà en la realització en un temps màxim d'una hora, d'un treball pràctic relacionat amb la plaça, i que indicarà el tribunal immediatament abans del començament de l'exercici.
  
Quart
  
Valencià. Consistirà en l'acreditació del coneixement del valencià, per mitjà d'una conversa en valencià amb el tribunal i d'un exercici de traducció del valencià al castellà i viceversa. La duració d'aquest exercici serà de 30 minuts.
  
Fase de concurs
  
Una vegada finalitzada la fase d'oposició i amb els aspirants que l'hagen superada, tindrà lloc la fase de concurs, i es valoraran els mèrits al·legats pels aspirants i provats documentalment, d'acord amb el següent barem:
  
- Per posseir un títol superior a l'exigit per ocupar la plaça, fins a un màxim d'1 punt
  
- Pels serveis prestats en l'administració pública en una plaça anàloga, 0'50 punts per any de servei fins a un màxim de 3 punts
  
- Pels serveis prestats en empresa privada en una plaça anàloga, 0'25 punts per any, fins a un màxim de 2 punts
  
- Per estar en possessió del certificat de la Junta Qualificadora de Coneixements de Valencià, es valorarà el grau superior que es posseïsca, d'acord amb:
  
- Certificat de grau superior: 1 punt
  
- Certificat de grau mitjà: 0,50 punt
  
- Certificat de grau elemental: 0,25 punt
  
- Per cursos relacionats amb el lloc de treball, 0'01 punt/hora fins a un màxim de 2 punts
  
- Altres mèrits a judici del tribunal relacionats amb la plaça, fins a un màxim d'1 punt
  
Qualificació dels exercicis
  
El primer, segon i tercer dels exercicis obligatoris tindran el caràcter d'eliminatoris i es puntuaran de 0 a 10 punts, i serà eliminat l'aspirant que no aconseguisca la puntuació mínima de 5 punts.
  
El quart exercici, igualment obligatori, tindrà el caràcter de no eliminatori, i es puntuarà de 0 a 3 punts.
  
La puntuació total de l'aspirant serà la suma de les puntuacions obtingudes en cada exercici de la fase d'oposició i l'atorgada en la fase de concurs.
  
Categoria del tribunal
  
El tribunal que qualifique aquestes proves serà de categoria IV de les indicades en la Resolució de 22 de març de 1993, per la qual es revisa l'import de les indemnitzacions establides en el Reial Decret 236/1988 de 4 de març.
  
Programa annex
  
Apartat A)
  
Tema 1. L'organització política de l'estat espanyol. Classes i formes d'estat. Organització territorial de l'estat.
  
Tema 2. La Constitució Espanyola de 1978. Estructura, contingut i principis bàsics.
  
Tema 3. Drets i deures fonamentals de la persona en la Constitució: la seua defensa i garantia.
  
Tema 4. Organització del municipi. L'alcalde, els regidors, el Ple de l'Ajuntament, la Comissió de Govern.
  
Tema 5. El municipi. El terme municipal. La població. L'empadronament.
  
Tema 6. L'acte administratiu. Principis generals del procediment administratiu.
  
Tema 7. El personal al servei de les administracions locals. Concepte i classes.
  
Tema 8. Drets i deures del personal al servei de les administracions públiques.
  
Tema 9. Ordenances i reglaments de les entitats locals. Classes. Procediment d'elaboració i aprovació.
  
Tema 10. L'Estatut d'Autonomia de la Comunitat Valenciana.
  
Apartat B)
  
Tema 1. Història del llibre i de les biblioteques.
  
Tema 2. Biblioteca pública. Concepte, missió i estructura.
  
Tema 3. Biblioteca pública a Espanya. La seua evolució.
  
Tema 4. Les biblioteques públiques en municipis turístics.
  
Tema 5. Selecció i registre de fons bibliogràfics.
  
Tema 6. Conservació de fons bibliogràfics.
  
Tema 7. Catàlegs: concepte, classes i finalitats.
  
Tema 8. C.D.U.: estructura i característiques.
  
Tema 9. Automatització de biblioteques públiques.
  
Tema 10. Ordenació i conservació de les publicacions periòdiques, mapes i gravats.
  
Tema 11. Ordenació i conservació de materials audiovisuals.
  
Tema 12. La secció local en les biblioteques públiques.
  
Tema 13. Organització bibliotecària valenciana.
  
Tema 14. Principals biblioteques valencianes.
  
Tema 15. La impremta valenciana. Panorama històric.